Projekts

**LATVIJAS REPUBLIKAS MINISTRU KABINETS**

2017.gada\_\_.\_\_\_\_\_\_\_\_\_ Noteikumi Nr.

Rīgā (prot. Nr. .§)

**Muitas atļauju noteikumi**

Izdoti saskaņā ar Muitas likuma

25. panta otrās daļas 1. un 2. punktu

**1. Vispārīgie jautājumi**

1. Noteikumi nosaka:

1.1. kārtību, kādā izsniedz, groza, aptur, atjauno un anulē atļauju vienkāršotas deklarācijas izmantošanai;

1.2. kārtību, kādā izsniedz, groza, aptur, atjauno un anulē ieraksta deklarētāja reģistros atļauju;

1.3. kārtību, kādā izsniedz, groza, aptur, atjauno un anulē atļauju atzītā nosūtītāja un atzītā saņēmēja statusa izmantošanai (turpmāk – atzītā nosūtītāja un atzītā saņēmēja atļauja);

1.4. kārtību, kādā izsniedz, groza, aptur, atjauno un anulē atzītā uzņēmēja statusu;

1.5. atsevišķus jautājumus par vienkāršoto deklarēšanu, ierakstu deklarētāja reģistros un atzītā nosūtītāja un atzītā saņēmēja statusa izmantošanu;

1.6. kārtību, kādā izsniedz, groza un anulē atzītā eksportētāja atļauju patstāvīgi deklarēt preču izcelsmi;

1.7. kārtību, kādā izsniedz, groza, aptur, atjauno un anulē Komisijas 2015. gada 28. jūlija Deleģētās regulas (ES) Nr. 2015/2446, ar ko papildina Eiropas Parlamenta un Padomes Regulu (ES) Nr. 952/2013 attiecībā uz sīki izstrādātiem noteikumiem, kuri attiecas uz dažiem Savienības Muitas kodeksa noteikumiem 120. pantā noteikto atļauju izveidot regulāru kuģu satiksmi;

1.8. kārtību, kādā izsniedz, groza, aptur, atjauno un anulē atļauju izmantot Savienības tranzīta procedūru papīra formā attiecībā uz precēm, kuras pārvadā pa jūru vai gaisu;

1.9. kārtību, kādā izsniedz, groza, aptur, atjauno un anulē atļauju izmantot Savienības tranzīta procedūru, kuras pamatā ir elektronisks manifests, attiecībā uz precēm, kuras pārvadā pa jūru vai gaisu.

2. Šajos noteikumos minētās atļaujas izsniedz, groza, aptur, atjauno un anulē Valsts ieņēmumu dienests.

3. Iesniegumu šajos noteikumos minēto atļauju saņemšanai un ar to saistītos dokumentus, kā arī citu informāciju un dokumentus par šajos noteikumos minētajām atļaujām Valsts ieņēmumu dienestā iesniedz papīra formā vai elektroniska dokumenta veidā, vai izmantojot Valsts ieņēmumu dienesta elektroniskās deklarēšanas sistēmu.

4. Valsts ieņēmumu dienests lēmumu par šajos noteikumos minēto atļauju izsniegšanu, grozīšanu, apturēšanu, atjaunošanu un anulēšanu paziņo likumā “[Par nodokļiem un nodevām](http://likumi.lv/ta/id/33946-par-nodokliem-un-nodevam)” noteiktajā kārtībā.

**2. Atļaujas vienkāršotas deklarācijas izmantošanai izsniegšana, grozīšana, apturēšana, atjaunošana un anulēšana**

5. Lai saņemtu atļauju vienkāršotas deklarācijas izmantošanai, persona iesniedz Valsts ieņēmumu dienestā iesniegumu saskaņā ar Komisijas 2015. gada 28. jūlija Deleģētās regulas (ES) Nr. 2015/2446, ar ko papildina Eiropas Parlamenta un Padomes Regulu (ES) Nr. 952/2013 attiecībā uz sīki izstrādātiem noteikumiem, kuri attiecas uz dažiem Savienības Muitas kodeksa noteikumiem (turpmāk – regula Nr. 2015/2446) 2. panta 7. punkta “a” apakšpunkta nosacījumiem, izmantojot Komisijas 2015. gada 17. decembra Deleģētās regulas (ES) Nr. 2016/341, ar ko papildina Eiropas Parlamenta un Padomes Regulu (ES) Nr. 952/2013 attiecībā uz pārejas noteikumiem, kurus paredz attiecībā uz konkrētiem Savienības Muitas kodeksa noteikumiem, ja attiecīgās elektroniskās sistēmas vēl nedarbojas un groza Komisijas Deleģēto regulu (ES) Nr. 2015/2446 (turpmāk – regula Nr. 2016/341) 12. pielikumā iekļauto iesnieguma veidlapas paraugu.

6. Šo noteikumu 5. punktā minētā iesnieguma 13. ailē norāda iesnieguma iesniedzēja vispārējā galvojuma atsauces numuru vai lēmuma par atbrīvojumu no galvojuma numuru, ko paredzēts izmantot vienkāršotai deklarēšanai, piemērojot muitas procedūru – laišana brīvā apgrozībā.

7. Šo noteikumu 5. punktā minētajam iesniegumam pievieno to fizisko personu sarakstu (vārds, uzvārds, personas kods, paraksta paraugs), kuras ir tiesīgas personas, kura saņems šo noteikumu 5. punktā minēto atļauju, vārdā iesniegt un parakstīt vienkāršotu deklarāciju.

8. Valsts ieņēmumu dienests pēc šo noteikumu 5. punktā minētā iesnieguma saņemšanas izvērtē personas atbilstību regulas Nr. 2015/2446 145. pantā noteiktajiem kritērijiem un pieņem lēmumu izsniegt atļauju vienkāršotas deklarācijas izmantošanai vai pieņem lēmumu par atteikumu izsniegt atļauju vienkāršotas deklarācijas izmantošanai.

9. Atļaujas vienkāršotas deklarācijas izmantošanai turētājs par visām šo noteikumu 5. punktā minētajā veidlapā norādāmo ziņu un šo noteikumu 6.punktā minēto ziņu izmaiņām rakstiski piecu darbdienu laikā no izmaiņu rašanās brīža informē Valsts ieņēmumu dienestu. Ja nepieciešams, Valsts ieņēmumu dienests izdara grozījumus atļaujā vienkāršotas deklarācijas izmantošanai.

10. Valsts ieņēmumu dienests pieņem lēmumu par atļaujas vienkāršotas deklarācijas izmantošanai apturēšanu:

10.1. ja atļaujas turētājs sniedzis nepilnīgas vai nepatiesas ziņas vai dokumentus, kam ir bijusi nozīme, Valsts ieņēmumu dienestam pieņemot lēmumu izsniegt atļauju vai lēmumu izdarīt atļaujā grozījumus, un nav piemērojams regulas Nr. 952/2013 27. panta 1. punkts;

10.2. ja atļaujas izmantošanas laikā konstatē, ka atļaujas turētājs neievēro regulas Nr. 2015/2446 145. panta 1. punktā vai no šīs atļaujas turēšanas izrietošos pienākumus un nav piemērojams regulas Nr. 952/2013 28. panta 1. punkts;

10.3. ja atļaujas izmantot vienkāršotu deklarāciju turētājs nav izmantojis atļauju izmantot vienkāršotu deklarāciju ilgāk par 90 dienām;

10.4. ir beidzies atļaujā norādītā vispārējā galvojuma vai atbrīvojuma no galvojuma derīguma termiņš un jauns vispārējais galvojumus vai atbrīvojums no galvojuma nav saņemts.

11. Ja atļaujas izmantot vienkāršotu deklarāciju turētājs lēmumā par atļaujas apturēšanu noteiktajā termiņā novērš atļaujas apturēšanas iemeslus, Valsts ieņēmumu dienests atjauno atļauju.

12. Valsts ieņēmumu dienests pieņem lēmumu par atļaujas vienkāršotas deklarācijas izmantošanai anulēšanu:

12.1. regulas Nr. 952/2013 27. panta 1. punktā minētajā gadījumā;

12.1. ja atļaujas turētājs lēmumā par atļaujas apturēšanu norādītajā termiņā nav novērsis atļaujas apturēšanas iemeslus;

12.2. ja atļaujas turētājs ir iesniedzis iesniegumu par atļaujas anulēšanu.

**3. Ieraksta deklarētāja reģistros atļaujas izsniegšana, grozīšana, apturēšana, atjaunošana un anulēšana**

13. Ieraksta deklarētāja reģistros atļauju neizmanto:

13.1. stratēģiskas nozīmes precēm;

13.2. radioaktīvām vielām, kodolmateriāliem un citiem jonizējošā starojuma avotiem;

13.3. ozona slāni noārdošām vielām, kuru imports, eksports vai tranzīts ir aizliegts vai ierobežots saskaņā ar normatīvajiem aktiem;

13.4. bīstamām ķīmiskām vielām, kuru imports, eksports vai tranzīts ir aizliegts vai ierobežots saskaņā ar normatīvajiem aktiem;

13.5. narkotiskajām un psihotropām vielām un zālēm, kas satur narkotiskās vai psihotropās vielas;

13.6. prekursoriem;

13.7. Kimberli sertifikācijas procesam pakļautiem neapstrādātiem dimantiem;

13.8. citām precēm, kuru imports, eksports vai tranzīts ir aizliegts vai ierobežots saskaņā ar normatīviem aktiem.

14. Lai saņemtu ieraksta deklarētāja reģistros atļauju, persona iesniedz Valsts ieņēmumu dienestā iesniegumu saskaņā ar regulas Nr. 2015/2446 2. panta 7. punkta “c” apakšpunkta nosacījumiem, izmantojot regulas Nr. 2016/341 12. pielikumā iekļauto iesnieguma veidlapas paraugu.

15. Šo noteikumu 14. punktā minētā iesnieguma 13. ailē norāda iesnieguma iesniedzēja vispārējā galvojuma atsauces numuru vai lēmuma par atbrīvojumu no galvojuma numuru, ko paredzēts izmantot ierakstam deklarētāja reģistros, piemērojot muitas procedūru – laišana brīvā apgrozībā.

16. Šo noteikumu 14. punktā minētajam iesniegumam pievieno:

16.1. to fizisko personu sarakstu (vārds, uzvārds, personas kods, paraksta paraugs), kuras ir tiesīgas personas, kura saņems šo noteikumu 14.punktā minēto atļauju, vārdā iesniegt un parakstīt uzrādīšanas paziņojumu;

16.2. tās vietas plānu, kuru paredzēts izmantot ieraksta deklarētāja reģistros atļaujas darbībai (vienā eksemplārā). Plānā norāda iesnieguma iesniedzēja nosaukumu un regulas Nr. 2015/2446 1. panta 18. punktā paredzēto reģistrācijas un identifikācijas numuru (turpmāk – EORI numurs), precīzi iezīmē un skaidri identificē telpas vai teritorijas adresi un atrašanās vietu. Plānu pievieno tikai gadījumā, ja ieraksta deklarētāja reģistros atļaujas turētājs izmanto vai izmantos līdz šim muitas iestāžu neatzītu vietu.

17. Valsts ieņēmumu dienests pēc šo noteikumu 14. punktā minētā iesnieguma saņemšanas izvērtē personas atbilstību regulas Nr. 2015/2446 150. panta 1. punktā noteiktajiem kritērijiem un pieņem lēmumu izsniegt ieraksta deklarētāja reģistros atļauju vai pieņem lēmumu par atteikumu izsniegt ieraksta deklarētāja reģistros atļauju.

18. Ieraksta deklarētāja reģistros atļaujas turētājs par visām šo noteikumu 14. punktā minētajā iesniegumā norādītajām ziņām, šo noteikumu 16.1. apakšpunktā minētās informācijas un 16.2. apakšpunktā minētā plāna izmaiņām piecu darbdienu laikā no izmaiņu rašanās brīža rakstiski informē Valsts ieņēmumu dienestu. Ja nepieciešams, Valsts ieņēmumu dienests pieņem lēmumu par grozījumu izdarīšanu ieraksta deklarētāja reģistros atļaujā.

19. Valsts ieņēmumu dienests pieņem lēmumu par ieraksta deklarētāja reģistros atļaujas apturēšanu:

19.1. ja atļaujas turētājs sniedzis nepilnīgas vai nepatiesas ziņas vai dokumentus, kam ir bijusi nozīme, Valsts ieņēmumu dienestam pieņemot lēmumu izsniegt atļauju vai lēmumu izdarīt atļaujā grozījumus, un nav piemērojams regulas Nr. 952/2013 27. panta 1. punkts;

19.2. ja atļaujas izmantošanas laikā konstatē, ka atļaujas turētājs neievēro regulas Nr. 2015/2446 150. panta 1. punktā vai no šīs atļaujas turēšanas izrietošos pienākumus un nav piemērojams regulas Nr. 952/2013 28. panta 1. punkts;

19.3. ja ieraksta deklarētāja reģistros atļaujas turētājs nav izmantojis ieraksta deklarētāja reģistros atļauju ilgāk par 90 dienām;

19.4. ir beidzies atļaujā norādītā vispārējā galvojuma vai atbrīvojuma no galvojuma derīguma termiņš un jauns vispārējais galvojumus vai atbrīvojums no galvojuma nav saņemts.

20. Ja ieraksta deklarētāja reģistros atļaujas turētājs lēmumā par atļaujas apturēšanu noteiktajā termiņā novērš atļaujas apturēšanas iemeslus, Valsts ieņēmumu dienests pieņem lēmumu par ieraksta deklarētāja reģistros atļaujas atjaunošanu.

21. Valsts ieņēmumu dienests pieņem lēmumu par ieraksta deklarētāja reģistros atļaujas anulēšanu:

21.1. regulas Nr. 952/2013 27. panta 1. punktā minētajā gadījumā;

21.2. ja atļaujas turētājs lēmumā par atļaujas apturēšanu norādītajā termiņā nav novērsis atļaujas apturēšanas iemeslus;

21.3. ja atļaujas turētājs ir iesniedzis iesniegumu par atļaujas anulēšanu.

22. Ieraksta deklarētāja reģistros atļaujas turētājs regulas Nr. 952/2013 182. panta 1. punktā noteiktās elektroniskās preču uzskaites nodrošināšanai izmanto programmatūru, kas nodrošina uzskaites informācijas saglabāšanu par katru ierakstu vai ieraksta labojumu, tā veidu, datumu un laiku, sistēmas ieraksta numuru, kā arī ieraksta veicēju.

**4. Atļaujas atzītā nosūtītāja un atzītā saņēmēja statusa izmantošanai izsniegšana, grozīšana, apturēšana, atjaunošana un anulēšana**

23. Atļauju atzītā nosūtītāja un atzītā saņēmēja statusa izmantošanai neizmanto:

23.1. stratēģiskas nozīmes precēm;

23.2. radioaktīvām vielām, kodolmateriāliem un citiem jonizējošā starojuma avotiem;

23.3. ozona slāni noārdošām vielām, kuru imports, eksports vai tranzīts ir aizliegts vai ierobežots saskaņā ar normatīvajiem aktiem;

23.4. bīstamām ķīmiskām vielām, kuru imports, eksports vai tranzīts ir aizliegts vai ierobežots saskaņā ar normatīvajiem aktiem;

23.5. narkotiskajām un psihotropām vielām un zālēm, kas satur narkotiskās vai psihotropās vielas;

23.6. Kimberli sertifikācijas procesam pakļautiem neapstrādātiem dimantiem;

23.7. citām precēm, kuru imports, eksports vai tranzīts ir aizliegts vai ierobežots saskaņā ar normatīviem aktiem.

24. Lai saņemtu atļauju atzītā nosūtītāja un atzītā saņēmēja statusa izmantošanai, persona iesniedz Valsts ieņēmumu dienestā iesniegumu, kurā norāda šādu informāciju:

24.1. personas nosaukumu;

24.2. juridisko adresi;

24.3. nodokļu maksātāja reģistrācijas numuru un EORI numuru;

24.4. pasta adresi, tālruņa numuru, elektroniskā pasta adresi, faksa (ja tāds ir) numuru, ziņas par muitas jautājumos atbildīgo kontaktpersonu - vārdu, uzvārdu un personas kodu;

24.5. darbībai paredzēto pilnvaru apjomu, norādot, vai atļauja paredzēta atzītā nosūtītāja statusa izmantošanai Savienības tranzīta procedūrai, atzītā saņēmēja statusa izmantošanai Savienības tranzīta procedūrai vai atzītā saņēmēja statusa izmantošanai TIR nolūkos;

24.6. preču nosūtīšanai un saņemšanai piemērotās vietas (telpas vai teritorijas) adresi, kur paredzēts uzsākt vai pabeigt muitas procedūru – tranzīts;

24.7. aplēsi par to, cik bieži mēnesī iesnieguma iesniedzējs nosūtīs vai saņems preces, piemērojot Savienības tranzīta procedūru;

24.8. preču uzskaites atrašanās vietu, saturu un veidu, sniedzot ziņas par sistēmu, ko paredzēts izmantot, tostarp izmantojamo programmatūru;

24.9. atsauces numuru lēmumam par vispārējo galvojumu vai atbrīvojumu no galvojuma atzītā nosūtītāja statusa izmantošanai;

24.10. ziņas par identifikācijas pasākumiem, ko veiks atzītais nosūtītājs;

24.11. to fizisko personu sarakstu (vārds, uzvārds, personas kods, paraksta paraugs), kuras ir tiesīgas personas, kura saņems atļauju atzītā nosūtītāja un atzītā saņēmēja statusa izmantošanai, vārdā iesniegt un parakstīt tranzīta deklarāciju.

25. Ja atzītais nosūtītājs kā identifikācijas līdzekli izmantos īpašā veida plombu, tam iepriekš jāsaņem regulas Nr. 952/2013 233. panta 4. punkta “c” apakšpunktā noteiktā atļauja īpaša veida plombas izmantošanai.

26. Šo noteikumu 24. punktā minētajam iesniegumam pievieno:

26.1. tās vietas plānu, kuru paredzēts izmantot atzītā nosūtītāja un atzītā saņēmēja darbībai (vienā eksemplārā), kurā norādīts iesnieguma iesniedzēja nosaukums un EORI numurs, precīzi iezīmēta un skaidri identificējama telpas vai teritorijas adrese un atrašanās vieta. Plānu pievieno tikai gadījumā, ja atzītā nosūtītāja un atzītā saņēmēja darbībai izmanto vai izmantos līdz šim muitas iestāžu neatzītu vietu;

26.2. identifikācijas līdzekļa paraugu un aprakstu (norādot identifikācijas līdzekļa uzlikšanas veidu) atzītā nosūtītāja statusa izmantošanai, ja kā identifikācijas līdzekli neizmantos īpašā veida plombu.

27. Valsts ieņēmumu dienests pēc šo noteikumu 24.punktā minētā iesnieguma saņemšanas izvērtē personas atbilstību regulas Nr. 2015/2446 191. pantā noteiktajiem kritērijiem un pieņem lēmumu izsniegt atļauju atzītā nosūtītāja un atzītā saņēmēja statusa izmantošanai vai pieņem lēmumu par atteikumu izsniegt atļauju atzītā nosūtītāja un atzītā saņēmēja statusa izmantošanai.

28. Valsts ieņēmumu dienests atļaujā atzītā nosūtītāja un atzītā saņēmēja statusa izmantošanai norāda šādas ziņas:

28.1. darbībai paredzēto pilnvaru apjomu, norādot, vai atļauja paredzēta atzītā nosūtītāja statusa izmantošanai Savienības tranzīta procedūrai, atzītā saņēmēja statusa izmantošanai Savienības tranzīta procedūrai vai atzītā saņēmēja statusa izmantošanai TIR nolūkos;

28.2. tās vietas identificēšanai nepieciešamās ziņas, kur atļaujas turētājam ir tiesības uzsākt vai pabeigt muitas procedūru – tranzīts, kā arī šīs vietas uzraudzības muitas iestādei;

28.3. kārtību, kādā notiek informācijas un dokumentu aprite starp atļaujas turētāju un attiecīgo uzraudzības muitas iestādi;

28.4. preces, kurām atbilstoši šo noteikumu 23. punktam nav atļauts izmantot atzītā nosūtītāja vai atzītā saņēmēja statusu;

28.5. ziņas par identifikācijas pasākumiem, kas jāveic atzītajam nosūtītājam.

29. Atļaujas atzītā nosūtītāja un atzītā saņēmēja statusa izmantošanai turētājs par visām šo noteikumu 24. un 26. punktā minēto ziņu izmaiņām piecu darbdienu laikā no izmaiņu rašanās brīža rakstiski informē Valsts ieņēmumu dienestu. Ja nepieciešams, Valsts ieņēmumu dienests pieņem lēmumu par grozījumu izdarīšanu atļaujā atzītā nosūtītāja un atzītā saņēmēja statusa izmantošanai.

30. Valsts ieņēmumu dienests pieņem lēmumu par atļaujas atzītā nosūtītāja un atzītā saņēmēja statusa izmantošanai apturēšanu:

30.1. ja atļaujas turētājs sniedzis nepilnīgas vai nepatiesas ziņas vai dokumentus, kam ir bijusi nozīme, izsniedzot atļauju vai izdarot atļaujā grozījumus, un nav piemērojams regulas Nr. 952/2013 27. panta 1. punkts;

30.2. ja atļaujas izmantošanas laikā konstatē, ka atļaujas turētājs neievēro regulas Nr. 2015/2446 191. panta 1. punktā vai no šīs atļaujas turēšanas izrietošos pienākumus un nav piemērojams regulas Nr. 952/2013 28. panta 1. punkts;

30.3. ja atļaujas atzītā nosūtītāja un atzītā saņēmēja statusa izmantošanai turētājs nav izmantojis atzītā nosūtītāja un atzītā saņēmēja statusa atļauju ilgāk par 90 dienām.

31. Ja atļaujas atzītā nosūtītāja un atzītā saņēmēja statusa izmantošanai turētājs lēmumā par atļaujas apturēšanu noteiktajā termiņā novērš atļaujas apturēšanas iemeslus, Valsts ieņēmumu dienests pieņem lēmumu par atļaujas atjaunošanu.

32. Valsts ieņēmumu dienests pieņem lēmumu par atļaujas atzītā nosūtītāja un atzītā saņēmēja statusa izmantošanai anulēšanu:

32.1. regulas Nr. 952/2013 27. panta 1. punktā minētajā gadījumā;

32.2. ja atļaujas turētājs lēmumā par atļaujas apturēšanu norādītajā termiņā nav novērsis atļaujas apturēšanas iemeslus;

32.3. ja atļaujas turētājs ir iesniedzis iesniegumu par atļaujas anulēšanu.

**5. Atzītā uzņēmēja statusa atļaujas izsniegšana, grozīšana, apturēšana, atjaunošana un anulēšana**

33. Lai saņemtu atzītā uzņēmēja statusa atļauju, persona iesniedz Valsts ieņēmumu dienestā iesniegumu saskaņā ar regulas Nr. 2015/2446 2. panta 3. punkta otrās daļas un regulas Nr. 2015/2447 2. panta 3. punkta otrās daļas nosacījumiem, izmantojot regulas Nr. 2016/341 6. pielikumā iekļauto iesnieguma veidlapas paraugu.

34. Šo noteikumu 33.punktā minētajam iesniegumam saskaņā ar regulas Nr. 2015/2446 26. panta 1. punkta nosacījumiem pievieno pašnovērtējuma anketu (turpmāk – pašnovērtējuma anketa). Valsts ieņēmumu dienests savā tīmekļa vietnē publicē pašnovērtējuma anketas veidlapu.

35. Dokumentus un ziņas, kas apstiprina šo noteikumu 33.punktā minētajā iesniegumā un pašnovērtējuma anketā norādīto informāciju, iesnieguma iesniedzējs pēc Valsts ieņēmumu dienesta pieprasījuma iesniedz, izmantojot Valsts ieņēmumu dienesta Muitas pārvaldes elektroniskā pasta adresi.

36. Valsts ieņēmumu dienests pēc šo noteikumu 33.punktā minētā iesnieguma, pašnovērtējuma anketas un 35. punktā minēto papildu ziņu un dokumentu izskatīšanas izvērtē personas atbilstību regulas Nr. 952/2013 39. pantā noteiktajiem kritērijiem un pieņem lēmumu izsniegt atzītā uzņēmēja statusa atļauju vai pieņem lēmumu par atteikumu izsniegt atzītā uzņēmēja statusa atļauju.

37. Atzītā uzņēmēja statusa atļaujas turētājs par visām šo noteikumu 33. punktā minētajā iesniegumā norādāmo ziņu un 34. punktā minētās pašnovērtējuma anketas 1.iedaļas 1.1.2.ailē un 1.2.5.ailē, 2.iedaļas 2.1.ailē, 4.iedaļas 4.1.ailē un 6.iedaļas 6.1.7.ailē norādāmo ziņu izmaiņām, kas radušās pēc lēmuma pieņemšanas un kas var ietekmēt tā turpmāko derīgumu vai saturu, piecu darbdienu laikā no izmaiņu rašanās brīža rakstiski informē Valsts ieņēmumu dienestu. Ja nepieciešams, Valsts ieņēmumu dienests pieņem lēmumu par grozījumu izdarīšanu atzītā uzņēmēja statusa atļaujā.

38. Valsts ieņēmumu dienests pieņem lēmumu par atzītā uzņēmēja statusa atļaujas apturēšanu:

38.1. ja atļaujas turētājs sniedzis nepilnīgas vai nepatiesas ziņas vai dokumentus, kam ir bijusi nozīme, Valsts ieņēmumu dienestam pieņemot lēmumu izsniegt atļauju vai lēmumu izdarīt atļaujā grozījumus, un nav piemērojams regulas Nr. 952/2013 27. panta 1. punkts;

38.2. ja atļaujas izmantošanas laikā konstatē, ka atļaujas turētājs neievēro regulas Nr. 952/2013 39. pantā vai no šīs atļaujas turēšanas izrietošos pienākumus un nav piemērojams regulas Nr. 952/2013 28. panta 1. punkts.

39. Ja atzītā uzņēmēja statusa atļaujas turētājs lēmumā par atļaujas apturēšanu noteiktajā termiņā novērš atļaujas apturēšanas iemeslus, Valsts ieņēmumu dienests pieņem lēmumu par atļaujas atjaunošanu.

40. Valsts ieņēmumu dienests pieņem lēmumu par atzītā uzņēmēja statusa atļaujas anulēšanu:

40.1. regulas Nr. 952/2013 27. panta 1. punktā minētajā gadījumā;

40.2. ja atļaujas turētājs lēmumā par atļaujas apturēšanu norādītajā termiņā nav novērsis atļaujas apturēšanas iemeslus;

40.3. ja atļaujas turētājs ir iesniedzis iesniegumu par atļaujas anulēšanu.

**6. Atļaujas izveidot regulāru kuģu satiksmiizsniegšana, grozīšana, apturēšana, atjaunošana un anulēšana**

41. Lai saņemtu atļauju izveidot regulāru kuģu satiksmi, kuģošanas sabiedrība iesniedz Valsts ieņēmumu dienestā iesniegumu, kurā norāda regulas Nr. 2015/2446 A Pielikuma X sadaļā noteikto informāciju un par iesniegumu atbildīgās personas kontaktinformāciju.

42. Valsts ieņēmumu dienests, pēc šo noteikumu 41. punktā minētā iesnieguma izskatīšanas izvērtē personas atbilstību regulas Nr. 2015/2446 120. panta 2. punktā noteiktajiem nosacījumiem un pieņem lēmumu izsniegt atļauju izveidot regulāru kuģu satiksmi kuģošanas sabiedrībai vai pieņem lēmumu par atteikumu izsniegt atļauju izveidot regulāru kuģu satiksmi.

43. Atļaujas izveidot regulāru kuģu satiksmi turētājs par visām šo noteikumu 41. punktā minētajā iesniegumā norādīto ziņu izmaiņām piecu darbdienu laikā no izmaiņu rašanās brīža rakstiski informē Valsts ieņēmumu dienestu. Ja nepieciešams, Valsts ieņēmumu dienests pieņem lēmumu par grozījumu izdarīšanu atļaujā izveidot regulāru kuģu satiksmi.

44. Valsts ieņēmumu dienests pieņem lēmumu par atļaujas izveidot regulāru kuģu satiksmi apturēšanu:

44.1. ja atļaujas turētājs sniedzis nepilnīgas vai nepatiesas ziņas vai dokumentus, kam ir bijusi nozīme, izsniedzot atļauju vai izdarot atļaujā grozījumus, un nav piemērojams regulas Nr. 952/2013 27. panta 1. punkts;

44.2. ja atļaujas izmantošanas laikā konstatē, ka atļaujas turētājs neievēro regulas Nr. 952/2013 120. panta 2. punktā vai no šīs atļaujas turēšanas izrietošos pienākumus un nav piemērojams regulas Nr. 952/2013 28. panta 1. punkts.

45. Ja atļaujas izveidot regulāru kuģu satiksmi turētājs lēmumā par atļaujas apturēšanu noteiktajā termiņā novērš atļaujas apturēšanas iemeslus, Valsts ieņēmumu dienests pieņem lēmumu par atļaujas atjaunošanu.

46. Valsts ieņēmumu dienests pieņem lēmumu par atļaujas izveidot regulāru kuģu satiksmi anulēšanu:

46.1. regulas Nr. 952/2013 27. panta 1. punktā minētajā gadījumā;

46.2. ja atļaujas turētājs lēmumā par atļaujas apturēšanu norādītajā termiņā nav novērsis atļaujas apturēšanas iemeslus;

46.3. ja atļaujas turētājs ir iesniedzis iesniegumu par atļaujas anulēšanu.

**7. Atļaujas izmantot Savienības tranzīta procedūru papīra formā, attiecībā uz precēm, kuras pārvadā pa jūru, izsniegšana, grozīšana, apturēšana, atjaunošana un anulēšana**

47. Lai saņemtu atļauju izmantot Savienības tranzīta procedūru papīra formā attiecībā uz precēm, kuras pārvadā pa jūru, kuģošanas sabiedrība iesniedz Valsts ieņēmumu dienestā iesniegumu, kurā norāda:

47.1. personas nosaukumu;

47.2. juridisko adresi;

47.3. nodokļu maksātāja reģistrācijas numuru un EORI numuru;

47.4. pasta adresi, tālruņa numuru, elektroniskā pasta adresi, faksa (ja tāds ir) numuru, ziņas par muitas jautājumos atbildīgo kontaktpersonu - vārdu, uzvārdu un personas kodu;

47.5. aplēsi par to cik reisus mēnesī paredzēts piemērot starp Savienības ostām;

47.6. iesaistītās dalībvalstis, iekraušanas un galamērķa ostas;

47.7. preču uzskaites atrašanās vietu, saturu un veidu.

48. Valsts ieņēmumu dienests pēc šo noteikumu 47. punktā minētā iesnieguma izskatīšanas izvērtē personas atbilstību regulas Nr. 2016/341 26. panta 1.punkta “b”; “c”; “d”; “e” apakšpunktā un 29. panta 1. punkta “a” apakšpunktā noteiktajiem nosacījumiem un pieņem lēmumu izsniegt izmantot Savienības tranzīta procedūru papīra formā attiecībā uz precēm, kuras pārvadā pa jūru vai pieņem lēmumu par atteikumu izsniegt atļauju izmantot Savienības tranzīta procedūru papīra formā attiecībā uz precēm, kuras pārvadā pa jūru.

49. Atļaujas izmantot Savienības tranzīta procedūru papīra formā attiecībā uz precēm, kuras pārvadā pa jūru turētājs par visām šo noteikumu 47. punktā minēto ziņu izmaiņām piecu darbdienu laikā no izmaiņu rašanās brīža rakstiski informē Valsts ieņēmumu dienestu. Ja nepieciešams, Valsts ieņēmumu dienests pieņem lēmumu par grozījumu izdarīšanu atļaujā izmantot Savienības tranzīta procedūru papīra formā attiecībā uz precēm, kuras pārvadā pa jūru.

50. Valsts ieņēmumu dienests pieņem lēmumu par atļauju izmantot Savienības tranzīta procedūru papīra formā attiecībā uz precēm, kuras pārvadā pa jūru apturēšanu:

50.1. ja atļaujas turētājs sniedzis nepilnīgas vai nepatiesas ziņas vai dokumentus, kam ir bijusi nozīme, Valsts ieņēmumu dienestam pieņemot lēmumu izsniegt atļauju vai lēmumu izdarīt atļaujā grozījumus, un nav piemērojams regulas Nr. 952/2013 27. panta 1. punkts;

50.2. ja atļaujas izmantošanas laikā konstatē, ka atļaujas turētājs neievēro regulas Nr.2016/341 26.panta 1.punkta “b”; “c”; “d”; “e” apakšpunktā vai no šīs atļaujas turēšanas izrietošos pienākumus un nav piemērojams regulas Nr. 952/2013 28. panta 1. punkts.

51. Ja atļaujas izmantot Savienības tranzīta procedūru papīra formā attiecībā uz precēm, kuras pārvadā pa jūru, turētājs lēmumā par atļaujas apturēšanu noteiktajā termiņā novērš atļaujas apturēšanas iemeslus, Valsts ieņēmumu dienests pieņem lēmumu par atļaujas atjaunošanu.

52. Valsts ieņēmumu dienests pieņem lēmumu par atļaujas izmantot Savienības tranzīta procedūru papīra formā attiecībā uz precēm, kuras pārvadā pa jūru anulēšanu;

52.1. regulas Nr. 952/2013 27. panta 1. punktā minētajā gadījumā;

52.2. ja atļaujas turētājs lēmumā par atļaujas apturēšanu norādītajā termiņā nav novērsis atļaujas apturēšanas iemeslus;

52.3. ja atļaujas turētājs ir iesniedzis iesniegumu par atļaujas anulēšanu.

**8. Atļaujas izmantot Savienības tranzīta procedūru, kuras pamatā ir elektronisks manifests, attiecībā uz precēm, kuras pārvadā pa jūru, izsniegšana, grozīšana, apturēšana, atjaunošana un anulēšana**

53. Lai saņemtu atļauju izmantot Savienības tranzīta procedūru, kuras pamatā ir elektronisks manifests, attiecībā uz precēm, kuras pārvadā pa jūru, kuģošanas sabiedrība, kas saņēmusi 41. punktā noteikto atļauju izveidot regulāru kuģu satiksmi, iesniedz Valsts ieņēmumu dienestā iesniegumu, kurā norāda:

53.1. personas nosaukumu;

53.2. juridisko adresi;

53.3. nodokļu maksātāja reģistrācijas numuru un EORI numuru;

53.4. pasta adresi, tālruņa numuru, elektroniskā pasta adresi, faksa (ja tāds ir) numuru, ziņas par muitas jautājumos atbildīgo kontaktpersonu - vārdu, uzvārdu un personas kodu;

53.5. aplēsi par to cik reisus mēnesī paredzēts piemērot starp Savienības ostām;

53.6. iesaistītās dalībvalstis, iekraušanas un galamērķa ostas;

53.7. preču uzskaites atrašanās vietu, saturu un veidu.

54. Valsts ieņēmumu dienests pēc šo noteikumu 53. punktā minētā iesnieguma izskatīšanas izvērtē personas atbilstību regulas Nr. 2016/341 28. panta 1. punktā un 29. panta 1. punkta “a” apakšpunktā noteiktajiem nosacījumiem pieņem lēmumu izsniegt atļauju izmantot Savienības tranzīta procedūru, kuras pamatā ir elektronisks manifests, attiecībā uz precēm, kuras pārvadā pa jūru vai pieņem lēmumu par atteikumu izsniegt atļauju izmantot Savienības tranzīta procedūru, kuras pamatā ir elektronisks manifests, attiecībā uz precēm, kuras pārvadā pa jūru.

55. Atļaujas izmantot Savienības tranzīta procedūru, kuras pamatā ir elektronisks manifests, attiecībā uz precēm, kuras pārvadā pa jūru turētājs par visām šo noteikumu 53. punktā minētajā iesniegumā norādīto ziņu izmaiņām piecu darbdienu laikā no izmaiņu rašanās brīža rakstiski informē Valsts ieņēmumu dienestu. Ja nepieciešams, Valsts ieņēmumu dienests pieņem lēmumu par grozījumu izdarīšanu grozījumus atļaujā izmantot Savienības tranzīta procedūru, kuras pamatā ir elektronisks manifests, attiecībā uz precēm, kuras pārvadā pa jūru.

56. Valsts ieņēmumu dienests pieņem lēmumu par atļauju izmantot Savienības tranzīta procedūru, kuras pamatā ir elektronisks manifests, attiecībā uz precēm, kuras pārvadā pa jūru apturēšanu:

56.1. ja atļaujas turētājs sniedzis nepilnīgas vai nepatiesas ziņas vai dokumentus, kam ir bijusi nozīme, izsniedzot atļauju vai izdarot atļaujā grozījumus, un nav piemērojams regulas Nr. 952/2013 27. panta 1. punkts;

56.2. ja atļaujas izmantošanas laikā konstatē, ka atļaujas turētājs neievēro regulas Nr. 2016/341 28. panta 1. un 3. punktā vai no šīs atļaujas turēšanas izrietošos pienākumus un nav piemērojams regulas Nr. 952/2013 28. panta 1. punkts.

57. Ja atļaujas izmantot Savienības tranzīta procedūru, kuras pamatā ir elektronisks manifests, attiecībā uz precēm, kuras pārvadā pa jūru, turētājs lēmumā par atļaujas apturēšanu norādītajā termiņā novērš atļaujas apturēšanas iemeslus, Valsts ieņēmumu dienests pieņem lēmumu par atļaujas atjaunošanu.

58. Valsts ieņēmumu dienests pieņem lēmumu par atļaujas izmantot Savienības tranzīta procedūru, kuras pamatā ir elektronisks manifests, attiecībā uz precēm, kuras pārvadā pa jūru anulēšanu:

58.1. regulas Nr. 952/2013 27. panta 1. punktā minētajā gadījumā;

58.2. ja atļaujas turētājs lēmumā par atļaujas apturēšanu norādītajā termiņā nav novērsis atļaujas apturēšanas iemeslus;

58.3. ja atļaujas turētājs ir iesniedzis iesniegumu par atļaujas anulēšanu.

**9. Atļaujas izmantot Savienības tranzīta procedūru papīra formā attiecībā uz precēm, kuras pārvadā pa gaisu, izsniegšana, grozīšana, apturēšana, atjaunošana un anulēšana**

59. Lai saņemtu atļauju izmantot Savienības tranzīta procedūru papīra formā attiecībā uz precēm, kuras pārvadā pa gaisu, aviosabiedrība iesniedz Valsts ieņēmumu dienestā iesniegumu, kurā norāda:

59.1. personas nosaukumu;

59.2. juridisko adresi;

59.3. nodokļu maksātāja reģistrācijas numuru un EORI numuru;

59.4. pasta adresi, tālruņa numuru, elektroniskā pasta adresi, faksa (ja tāds ir) numuru, ziņas par muitas jautājumos atbildīgo kontaktpersonu - vārdu, uzvārdu un personas kodu;

59.5. iesaistītās dalībvalstis, nosūtīšanas un galamērķa lidostas;

59.6. preču uzskaites atrašanās vietu, saturu un veidu;

59.7. preču manifesta formu.

60. Valsts ieņēmumu dienests pēc šo noteikumu 59. punktā minētā iesnieguma izskatīšanas izvērtē personas atbilstību regulas Nr. 2016/341 26. panta 1. punkta “a”, ”c”, “d”, “e” apakšpunktā un 29. panta 1. punkta “a” apakšpunktā noteiktajiem nosacījumiem un pieņem lēmumu izsniegt atļauju izmantot Savienības tranzīta procedūru papīra formā attiecībā uz precēm, kuras pārvadā pa gaisu vai pieņem lēmumu par atteikumu izsniegt atļauju izmantot Savienības tranzīta procedūru papīra formā attiecībā uz precēm, kuras pārvadā pa gaisu.

61. Atļaujas izmantot Savienības tranzīta procedūru papīra formā attiecībā uz precēm, kuras pārvadā pa gaisu turētājs par visām šo noteikumu 59. punktā minētajā iesniegumā norādīto ziņu izmaiņām piecu darbdienu laikā no izmaiņu rašanās brīža rakstiski informē Valsts ieņēmumu dienestu. Ja nepieciešams, Valsts ieņēmumu dienests pieņem lēmumu par grozījumu izdarīšanu atļaujā izmantot Savienības tranzīta procedūru attiecībā uz precēm, kuras pārvadā pa gaisu.

62. Valsts ieņēmumu dienests pieņem lēmumu par atļaujas izmantot Savienības tranzīta procedūru papīra formā attiecībā uz precēm, kuras pārvadā pa gaisu apturēšanu:

62.1. ja atļaujas turētājs sniedzis nepilnīgas vai nepatiesas ziņas vai dokumentus, kam ir bijusi nozīme, Valsts ieņēmumu dienestam pieņemot lēmumu izsniegt atļauju vai lēmumu izdarīt atļaujā grozījumus, un nav piemērojams regulas Nr. 952/2013 27. panta 1. punkts;

62.2. ja atļaujas izmantošanas laikā konstatē, ka atļaujas turētājs neievēro regulas Nr. 2016/341 26. panta 1. punkta “a”, “c”, “d” un “e” apakšpunktā vai no šīs atļaujas turēšanas izrietošos pienākumus un nav piemērojams regulas Nr. 952/2013 28. panta 1. punkts.

63. Ja atļaujas izmantot Savienības tranzīta procedūru papīra formā attiecībā uz precēm, kuras pārvadā pa gaisu, turētājs lēmumā par atļaujas apturēšanu noteiktajā termiņā novērš atļaujas apturēšanas iemeslus, Valsts ieņēmumu dienests pieņem lēmumu par atļaujas atjaunošanu.

64. Valsts ieņēmumu dienests pieņem lēmumu par atļaujas izmantot Savienības tranzīta procedūru papīra formā attiecībā uz precēm, kuras pārvadā pa gaisu anulēšanu:

64.1. regulas Nr. 952/2013 27. panta 1. punktā minētajā gadījumā;

64.2. ja atļaujas turētājs lēmumā par atļaujas apturēšanu norādītajā termiņā nav novērsis atļaujas apturēšanas iemeslus;

64.3. ja atļaujas turētājs ir iesniedzis iesniegumu par atļaujas anulēšanu.

**10. Atļaujas izmantot Savienības tranzīta procedūru, kuras pamatā ir elektronisks manifests, attiecībā uz precēm, kuras pārvadā pa gaisu, izsniegšana, grozīšana, apturēšana, atjaunošana un anulēšana**

65. Lai saņemtu atļauju izmantot Savienības tranzīta procedūru, kuras pamatā ir elektronisks manifests, attiecībā uz precēm, kuras pārvadā pa gaisu, aviosabiedrība iesniedz Valsts ieņēmumu dienestā iesniegumu, kurā norāda:

65.1. personas nosaukumu;

65.2. juridisko adresi;

65.3. nodokļu maksātāja reģistrācijas numuru un EORI numuru;

65.4. pasta adresi, tālruņa numuru, elektroniskā pasta adresi, faksa (ja tāds ir) numuru, ziņas par muitas jautājumos atbildīgo kontaktpersonu - vārdu, uzvārdu un personas kodu;

65.5. lidojumu skaitu starp Savienības lidostām;

65.6. iesaistītās dalībvalstis, nosūtīšanas un galamērķa lidostas;

65.7. preču uzskaites atrašanās vietu, saturu un veidu.

66. Valsts ieņēmumu dienests pēc šo noteikumu 65. punktā minētā iesnieguma izskatīšanas izvērtē personas atbilstību regulas Nr. 2016/341 27. panta 1. punktā un 29. panta 1. punkta “a” apakšpunktā noteiktajiem nosacījumiem un pieņem lēmumu izsniegt atļauju izmantot Savienības tranzīta procedūru, kuras pamatā ir elektronisks manifests, attiecībā uz precēm, kuras pārvadā pa gaisu vai pieņem lēmumu par atteikumu izsniegt atļauju izmantot Savienības tranzīta procedūru, kuras pamatā ir elektronisks manifests, attiecībā uz precēm, kuras pārvadā pa gaisu.

67. Atļaujas izmantot Savienības tranzīta procedūru, kuras pamatā ir elektronisks manifests, attiecībā uz precēm, kuras pārvadā pa gaisu turētājs par visām šo noteikumu 65. punktā minētajā iesniegumā norādīto ziņu izmaiņām piecu darbdienu laikā no izmaiņu rašanās brīža rakstiski informē Valsts ieņēmumu dienestu. Ja nepieciešams, Valsts ieņēmumu dienests pieņem lēmumu par grozījumu izdarīšanu atļaujā izmantot Savienības tranzīta procedūru, kuras pamatā ir elektronisks manifests, attiecībā uz precēm, kuras pārvadā pa gaisu.

68. Valsts ieņēmumu dienests pieņem lēmumu par atļaujas izmantot Savienības tranzīta procedūru, kuras pamatā ir elektronisks manifests, attiecībā uz precēm, kuras pārvadā pa gaisu apturēšanu:

68.1. ja atļaujas turētājs sniedzis nepilnīgas vai nepatiesas ziņas vai dokumentus, kam ir bijusi nozīme, Valsts ieņēmumu dienestam pieņemot lēmumu izsniegt atļauju vai lēmumu izdarīt atļaujā grozījumus, un nav piemērojams regulas Nr. 952/2013 27. panta 1. punkts;

68.2. ja atļaujas izmantošanas laikā konstatē, ka atļaujas turētājs neievēro regulas Nr. 2016/341 27. panta 1. un 3. punktā vai no šīs atļaujas turēšanas izrietošos pienākumus un nav piemērojams regulas Nr. 952/2013 28. panta 1. punkts.

69. Ja atļaujas izmantot Savienības tranzīta procedūru, kuras pamatā ir elektronisks manifests, attiecībā uz precēm, kuras pārvadā pa gaisu, turētājs lēmumā par atļaujas apturēšanu norādītajā termiņā novērš atļaujas apturēšanas iemeslus, Valsts ieņēmumu dienests pieņem lēmumu par atļaujas atjaunošanu.

70. Valsts ieņēmumu dienests pieņem lēmumu par atļaujas izmantot Savienības tranzīta procedūru, kuras pamatā ir elektronisks manifests, attiecībā uz precēm, kuras pārvadā pa gaisu anulēšanu:

70.1. regulas Nr. 952/2013 27. panta 1. punktā minētajā gadījumā;

70.2. ja atļaujas turētājs lēmumā par atļaujas apturēšanu norādītajā termiņā nav novērsis atļaujas apturēšanas iemeslus;

70.3. ja atļaujas turētājs ir iesniedzis iesniegumu par atļaujas anulēšanu.

**11. Atzītā eksportētāja atļaujas patstāvīgi deklarēt preču izcelsmi izsniegšana, grozīšana un anulēšana**

71. Lai saņemtu atzītā eksportētāja atļaujupatstāvīgi deklarēt preču izcelsmi, persona Valsts ieņēmumu dienestā iesniedz iesniegumu, kurā norāda šādu informāciju:

71.1. ziņas par iesnieguma iesniedzēju:

71.1.1. personas nosaukumu,

71.1.2. nodokļu maksātāja reģistrācijas numuru un EORI numuru,

71.1.3. uzņēmuma adresi – gan ražotnes, ja tāda ir, gan vietas, kurā glabājas preču izcelsmi apliecinošie dokumenti;

71.1.3. pasta adresi, tālruņa numuru, elektroniskā pasta adresi, faksa (ja tāds ir) numuru, ziņas par muitas jautājumos atbildīgo kontaktpersonu – vārdu un uzvārdu;

71.1.4. vai iesnieguma iesniedzējs ir preču, par kurām iesniegts iesniegums, ražotājs;

71.2. ziņas par precēm:

71.2.1. eksportam paredzētās preces kods (četrciparu Harmonizētās sistēmas pozīcija);

71.2.2. eksportam paredzētā galamērķa valsts vai valstis;

71.2.3. ziņas, kas apliecina, ka ir ievēroti preču izcelsmes noteikumi, t.i., jebkura informācija, kas nepieciešama preču izcelsmes noteikšanai atbilstoši nosacījumiem, kas izklāstīti konkrētajā nolīgumā vai vienošanās starp Eiropas Savienību un trešo valsti.

72. Valsts ieņēmumu dienests pēc šo noteikumu 71. punktā minētā iesnieguma izskatīšanas izvērtē personas atbilstību regulas Nr. 2015/2447 67. panta 3. punktā paredzētajiem kritērijiem un pieņem lēmumu izsniegt atzītā eksportētāja atļauju patstāvīgi deklarēt preču izcelsmi vai pieņem lēmumu par atteikumu izsniegt atzītā eksportētāja atļauju patstāvīgi deklarēt preču izcelsmi.

73. Atzītā eksportētāja atļauju patstāvīgi deklarēt preču izcelsmi turētājs par visām šo noteikumu 71. punktā minētajā iesniegumā norādīto ziņu izmaiņām piecu darbadienu laikā no izmaiņu rašanās brīža rakstiski informē Valsts ieņēmumu dienestu. Ja nepieciešams, Valsts ieņēmumu dienests pieņem lēmumu par grozījumu izdarīšanu atzītā eksportētāja atļaujā patstāvīgi deklarēt preču izcelsmi.

74. Valsts ieņēmumu dienests pieņem lēmumu anulēt atzītā eksportētāja atļauju patstāvīgi deklarēt preču izcelsmi, ja persona vairs neatbilst Regulas Nr. 2015/2447 67. panta 3. punktā paredzētajiem nosacījumiem.

**12. Noslēguma jautājumi**

75. Vienkāršoto procedūru atļauju vietējai muitošanai ievešanas procedūrām, kas piešķirtas, pamatojoties uz Padomes 1992. gada 12. oktobra Regulu (EEK) Nr. 2913/92 par Kopienas Muitas kodeksa izveidi, Komisijas 1993. gada 2. jūlija Regulu (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi un Ministru kabineta 2010. gada 16. novembra noteikumiem Nr. 1048 “Noteikumi par vienkāršoto deklarēšanu un vietējo muitošanu, atzītā nosūtītāja un atzītā saņēmēja statusu, vienoto atļauju un atzītā komersanta sertifikātu”, turētāji līdz atļaujas atkārtotai izvērtēšanai nodrošina elektronisku preču uzskaiti atbilstoši tām prasībām, kas noteiktas Ministru kabineta 2010. gada 16. novembra noteikumos Nr. 1048 “Noteikumi par vienkāršoto deklarēšanu un vietējo muitošanu, atzītā nosūtītāja un atzītā saņēmēja statusu, vienoto atļauju un atzītā komersanta sertifikātu”.

76. Līdz Komisijas 2016. gada 11. aprīļa Īstenošanas lēmuma (ES) Nr. 2016/578, ar ko izveido darba programmu par Savienības Muitas kodeksā paredzēto elektronisko sistēmu izstrādi un ieviešanu, pielikumā minēto valstu importa sistēmu jaunināšanas pabeigšanas datumiem preču uzrādīšanas paziņojuma iesniegšanai ieraksta deklarētāja reģistros atļaujas turētājs izmanto Elektronisko muitas datu apstrādes sistēmu, nodrošinot, ka paziņojums satur Ministru kabineta 2010. gada 16. novembra noteikumos Nr. 1048 “Noteikumi par vienkāršoto deklarēšanu un vietējo muitošanu, atzītā nosūtītāja un atzītā saņēmēja statusu, vienoto atļauju un atzītā komersanta sertifikātu” informāciju.

77. Atļaujas vienkāršotās tranzīta procedūras izmantošanai, veicot pārvadājumus pa gaisu un atļaujas vienkāršotās tranzīta procedūras izmantošanai, veicot pārvadājumus jūras satiksmē, kas piešķirtas pamatojoties uz Padomes 1992. gada 12. oktobra Regulu (EEK) Nr. 2913/92 par Kopienas muitas kodeksa izveidi, Komisijas 1993. gada 2. jūlija Regulu (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (turpmāk – regula Nr. 2454/93) un Ministru kabineta 2010. gada 8. jūnija noteikumiem Nr. 506 “Kārtība, kādā izsniedz atļauju regulāro kuģu pārvadājumu pakalpojumu sniegšanai un atļauju vienkāršotās tranzīta procedūras piemērošanai, veicot pārvadājumus jūras satiksmē”, turētāji līdz atļauju atkārtotai izvērtēšanai nodrošina preču uzskaiti atbilstoši regulā Nr. 2454/93 noteiktajam.

78. Šo noteikumu 3.punkts no 2017.gada 2.oktobra nav piemērojams attiecībā uz šo noteikumu 1.1., 1.2., 1.3., 1.6., 1.7. un 1.9.apakšpunktā minētajām atļaujām.

79. No 2017.gada 2.oktobra iesniegumu šo noteikumu 1.1., 1.2., 1.3., 1.6., 1.7. un 1.9.apakšpunktā minēto atļauju saņemšanai Valsts ieņēmumu dienestā iesniedz Savienības Muitas kodeksa Muitas lēmumu sistēmā, izmantojot Muitas likuma 13.panta pirmajā daļā minēto Valsts ieņēmumu dienesta elektroniskās deklarēšanas sistēmu.

Ministru prezidents Māris Kučinskis

Finanšu ministra vietā-

Ministru prezidents Māris Kučinskis